《再集一首寄徐子容侍读》
明代·陆深

更为后会知何地，想见归怀尚百忧。念我能书数字至，似君须向古人求。

三年奔走空皮骨，万里风烟接素秋。寂寞江天云雾里，鹡鸰飞急到沙头。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。